



 
Opis poslova i podaci o plaći
radnog mjesta višeg stručnog suradnika za obračun plaća i drugih naknada i gradsku riznicu u Upravnom odjelu za financije i javne prihode Grada Bjelovara
1 izvršitelj/izvršiteljica, na određeno vrijeme radi poslova čiji se opseg privremeno povećao, uz obvezatni probni rad od 2 mjeseca.

Oglas je objavljen dana 8. studenoga 2021. godine, u Hrvatskom zavodu za zapošljavanje, na oglasnoj ploči i mrežnoj stranici Grada Bjelovara.
Rok za podnošenje prijava je osam dana od dana objave Oglasa u Hrvatskom zavodu za zapošljavanje odnosno do dana 16. studenoga 2021. godine.
		
Opis poslova: 
Prati zakone i ostale propise iz svog djelokruga, priprema nacrte općih i pojedinačnih akata iz nadležnosti upravnog tijela, vrši obračun i isplatu plaća i drugih primanja zaposlenih u Gradu Bjelovaru, vodi porezne kartice i izdaje odgovarajuću dokumentaciju. Koordinira uvođenje i rad gradske riznice. Vrši obračun i isplatu naknada za Gradsko vijeće i radna tijela, vrši obračun i isplatu po ugovorima o djelu i autorskih honorara i druga plaćanja, vodi evidenciju blagajne čajne kuhinje, kontrolira poslove i obavlja ostale poslove po nalogu pročelnika. 

Podaci o plaći
Osnovnu plaću službenika čini zbroj umnoška koeficijenta složenosti poslova 3,24 i osnovice za obračun plaće u iznosu od 3.044,00 kuna, uvećan za dodatak na radni staž za svaku godinu radnog staža u visini 0,5% i stalni mjesečni dodatak.

Pisano testiranje
Pisano testiranje za radno mjesto višeg stručnog suradnika za obračun plaća i drugih naknada i gradsku riznicu u Upravnom odjelu za financije i javne prihode Grada Bjelovara obuhvaća poznavanje pravnih izvora od točke 1. do 3. (70%),  pravnih izvora pod točkom 4. i 5. (20%), te pravnog izvora pod točkom 6. (10%).

Pravni izvori za pripremanje kandidata za prethodnu provjeru znanja su slijedeći:
1. Zakon o proračunu („Narodne novine“, broj 87/08, 136/12, 15/15);
2. Zakon o financiranju jedinica lokalne i područne (regionalne) samouprave („Narodne novine“, broj 127/17, 138/20);
3. Zakon o plaćama u lokalnoj i područnoj (regionalnoj) samoupravi („Narodne novine“, broj 28/10);
4. Pravilnik o proračunskom računovodstvu i računskom planu („Narodne novine“, broj 124/14, 115/15, 87/16, 3/18, 126/19 i 108/20);
5. Pravilnik o proračunskim klasifikacijama („Narodne novine“, broj 26/10, 120/13, 1/20);
6. Statut Grada Bjelovara ("Službeni glasnik Grada Bjelovara" broj 2/21).

Prethodna provjera znanja i sposobnosti 

Prethodna provjera znanja i sposobnosti kandidata obuhvaća pisano testiranje i usmenu provjeru znanja (intervju). Za svaki dio provjere kandidatima se dodjeljuje broj bodova od 1 do 10.
Kandidat je obvezan pristupiti prethodnoj provjeri znanja putem pisanog testiranja. Ako kandidat ne pristupi prethodnoj provjeri znanja smatra se da je povukao prijavu na Oglas. 
Najmanje pet dana prije održavanja prethodne provjere znanja na mrežnoj stranici Grada Bjelovara www.bjelovar.hr i na oglasnoj ploči Grada Bjelovara objavit će se vrijeme održavanja prethodne provjere znanja kao i lista kandidata koji ispunjavaju formalne uvjete iz Oglasa i koji se pozivaju na pisano testiranje.
Na istoj mrežnoj stranici i oglasnoj ploči Grada Bjelovara objavit će se i lista kandidata s kojima će se održati usmena provjera znanja (intervju). Usmena provjera znanja provodi se samo s kandidatima koji su ostvarili najmanje 50% bodova iz svakog dijela provjere znanja na provedenom pisanom testiranju.
Izrazi koji se koriste, a imaju rodno značenje, koriste se neutralno i odnose se jednako na muški i ženski rod.

